Belletjieheide

Belletjieheide (Erica regia) is 'n blomdraende struik wat tot die genus Erica behoort en deel van die fynbos vorm. Die spesie is endemies aan die Wes-Kaap en kom voor vanaf Elim tot Viljoenshof. Die struik word tot 70 cm hoog. Die struik blom regdeur die jaar met die hoogtepunt van Augustus tot Oktober. Die blomme is buisvormig en rooi of wit of 'n kombinasie van die twee kleure. Sade word gevorm in doppies wat na twee maande vrygelaat word.

Die plant kry sy naam vanaf die woord regius, wat koninklik beteken. Dit staan ook bekend as Elim-heide en in Engels Elim heath. 

Dit is 'n gewilde tuinplant en daar is ook 'n variant van die plant: Erica regia subsp. mariae.

 Galery 

 Sien ook 
 Lys van Erica-spesies

 Bronne 
 REDLIST Sanbi
 Plants of the World Online
 PlantZAfrica
 Biodiversityexplorer

regia
Kategorie:Flora van Suid-Afrika
Kategorie:Endemiese plante van Suid-Afrika